Woolworths wil R2 mjd. in Australië se mark leen | Netwerk24
Deur Nellie Brand-Jonker 19 November 2019 15:12
Die groep se netto skuld in Australië het einde Junie R4,2 miljard (A$420 miljoen) beloop. Hy wil skuldbriewe van A$200 miljoen (R2 miljard) uitreik om van sy lenings by banke te verminder en te herfinansier.
Die groep sê in 'n voorlopige inligtingstuk hy het proaktief met 'n dividend-vakansie in Australië begin ná 'n tydperk van beleggings in die onderneming.
Dit is 'n verwysing na die besluit wat met jaareinde aangekondig is om die dividend van Australië af terug te hou en net 'n dividend uit die Suid-Afrikaanse bedrywighede te betaal.
Die dividend-vakansie sal voortduur tot die skuld in Australië halveer tot R2 miljard (A$200 miljoen).